open-index/open-wikipedia-markdown huggingface dataset:
ஓவியா (தொலைக்காட்சித் தொடர்)

**ஓவியா** என்பது 26 நவம்பர் 2018 முதல் கலர்ஸ் தமிழ் தொலைக்காட்சியில் திங்கள் முதல் சனி வரை மாலை 6.30 மணிக்கு ஒளிபரப்பாகி கொரோனாவைரசு காரணத்தால் மார்ச் 21, 2020 முதல் தற்காலிகமாக நிறுத்தப்பட்டு மே 28, 2020 முதல் செப்டம்பர் 3 2020 வரை இரவு 7:30 மணிக்கு ஒளிபரப்பான இரு நண்பர்களின் வாழ்க்கை கதையை கூறும் தொலைக்காட்சி நாடகத் தொடர் ஆகும். இந்த தொடர் ஹிந்தி மொழித் தொடரான உத்தரன் என்ற தொடரை தழுவி எடுக்கப்பட்டுள்ளது.

இந்த தொடரை சாய் மருது என்பவர் இயக்க கோமதி பிரியா, குஷி சம்பந்த குமார் மற்றும் ஹர்ஷாலா கதாநாயகிகளாக நடித்துள்ளனர். இது ஏழை குடுப்பத்தை சேர்ந்த ஓவியாவும் பணக்கார குடுப்பத்தை சேர்ந்த கயாத்திரியும் எப்படி நண்பர்களாக வாழ்கின்றனர் என்பதை விவரிக்கின்றது. இந்த தொடர் 3 செப்டம்பர் 2020 முதல் 446 அத்தியாயங்களுடன் நிறைவு பெற்றது.

## கதைச்சுருக்கம்
மீனவ குடும்பத்தில் பிறந்த ஓவியா, அவள் 12ம் வகுப்பு தேர்வில் மாநிலத்தின் முதல் மாணவியாக தேர்வாகிறாள். அரசு பள்ளியில் படித்து முதல் மாணவியாக தேர்வாவதால் நாடே அவரை கொண்டாடுகிறது. ஆனால் அவர்கள் மகிழ்ச்சி நீடிக்கவில்லை.

பணக்கார குடும்பத்தை சேர்த்த காயத்திரி, தனக்கு தேவை என்றால் எதையும் அடைய நினைப்பவள். மாறுபட்ட ஆளுமைப்பண்புகளைக் கொண்டிருக்கும் ஓவியா மற்றும் காயத்ரி இருவரும்  நண்பர்களாகின்றார். அவர்களது நட்பின் பிணைப்பு சிதைக்கப்படாமல் பாதுகாக்கவும் முயற்சி செய்கிற இரு தோழிகளுக்கிடையே நடக்கும் நிகழ்ச்சிகளின் போராட்டமே இந்த தொடரின் கதை.

## நடிகர்கள்
### முதன்மை கதாபாத்திரம்
* கோமதி பிரியா (2018-2020) → குஷி சம்பந்த குமார் (2020) - ஓவியா
**  சென்னை மெரீனா கடற்கரையை ஒட்டி அமைந்துள்ள மீனவர் குடும்பத்தில் ஏழ்மையான பின்னணியைச் சேர்ந்த பெண் ஓவியா. அனைவராலும் அதிகம் நேசிக்கப்படும் அவள், நேர்மைக்காகவும் கனிவான நடத்தைக்காகவும் பலரால் பாராட்டப்படுகிறாள்.
* ஹர்ஷாலா (1-158) → புனிதா பாலகிருஷ்ணன் (159-338) → ஹர்ஷாலா (339-446) - காயத்ரி
** வசதியான குடும்பத்தைச் சேர்ந்த காயத்ரியோ தனது இலக்கு களையும் லட்சியங்களையும் அடைவதற்காக எந்தளவுக்கும் செல்வதற்குத் தயாராக இருப்பதோடு, பிறரைத் தனக்குச் சாதகமாகப் பயன்படுத்திக்கொள்பவளாகவும் இருக்கிறாள்.
* சுரேந்தர் சண்முகம் - சூர்யா
** வசதியான குடும்பத்தைச் சேர்ந்தவன், ஓவியாவை காதலிக்கிறான் ஆனால் இவர்களின் காதல் ஒன்று கூடவில்லை. குடும்பத்தின் நிர்பந்தத்தில் காயத்திரியை திருமணம் செய்ய்கின்றான்.
* கார்த்திக் வாசு - சரவணன் 
** சூர்யாவின் தம்பி மற்றும் ஓவியாவின் கணவர்

### ஓவியா குடும்பத்தினர்
* சிந்து சியாம் - அன்பு (ஓவியாவின் தாய்)
* திவ்யா பானு - அறிவழகி (ஓவியாவின் நண்பி)

### காயத்ரி குடும்பத்தினர்
* ராஜ் மித்ரன் 
* அரவித் - செல்வம் (மாமா)
* பிரேமி வெங்கட் - திலகவதி (அம்மா)
* ஜீவா ரவி (தந்தை)

### சூர்யா & சரவணன் குடும்பத்தினர்
* அஸ்வின் - (சகோதரன்)

## ஒளிபரப்பு நேரம் மாற்றம்

## மதிப்பீடுகள்
கீழேயுள்ள அட்டவணையில் **நீல எண்கள்** மிகக் குறைந்த மதிப்பீடுகளையும் **சிவப்பு எண்கள்**  மிக உயர்ந்த மதிப்பீடுகளைக் குறிக்கும்.

## மேற்கோள்கள்

## வெளி இணைப்புகள்
* 

பகுப்பு:கலர்ஸ் தமிழ் தொலைக்காட்சி நிகழ்ச்சிகள்‎
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2018 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:இந்தியில் இருந்து மறு-ஆக்கம் செய்யப்பட்ட தமிழ்த் தொலைக்காட்சித் தொடர்கள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:2020 இல் நிறைவடைந்த தமிழ்த் தொலைக்காட்சி நிகழ்ச்சிகள்
பென்சைல் அயோடைடு

**பென்சைல் அயோடைடு** (*Benzyl iodide*) என்பது C7H7I என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதன் கட்டமைப்பில் ஒரு பென்சீன் வளையம் மற்றும் அதனுடன் இணைக்கப்பட்ட அயோடைடுமெத்தில் குழுவும் உள்ளன. இச்சேர்மம் ஒரு ஆல்க்கைல் ஆலைடு மற்றும் அயோடோதொலுயீன்களின் ஒரு கட்டமைப்பு மாற்றியன் என்று கருதப்படுகிறது.
 
## தயாரிப்பு

பென்சைல் குளோரைடு மற்றும் அசிட்டோனில் உள்ள சோடியம் அயோடைடு ஆகியவற்றிலிருந்து பிங்கெல்சிடெய்ன் வினையின் மூலம் பென்சைல் அயோடைடு தயாரிக்கப்படுகிறது. 

## பண்புகள்

நிறமற்ற மற்றும் மஞ்சள் நிற ஊசிகளாக பென்சைல் அயோடைடு உருவாகிறது. 24.5° செல்சியசு வெப்பநிலை இதன் உருகுநிலையாகும். ஒரு திரவமாக இருக்கும்போது பென்சைல் அயோடைடின்  ஒளிவிலகல் எண் 1.6334. மேலும் இதுவொரு வலிமையான கண்ணீர் புகை முகவராகும். 
## மேலும் காண்க
*பென்சைல் புரோமைடு
*பென்சைல் குளோரைடு
*பென்சைல் புளோரைடு

## மேற்கோள்கள்

பகுப்பு:பென்சைல் சேர்மங்கள்
பகுப்பு:கரிம அயோடைடுகள்
பென்சைல் சின்னமேட்டு

**பென்சைல் சின்னமேட்டு** (*Benzyl cinnamate*) என்பது C16H14O2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இது சின்னமிக் அமிலம் மற்றும் பென்சைல் ஆல்ககாலிலிருந்து வழிப்பெறுதியாகப் பெறப்படும் ஓர் எசுத்தராகும். 

## இயற்கைத் தோற்றம்

மைராக்சைலோன் மரத்திலிருந்து கிடைக்கும் பெரு பிசின் மற்றும் தொலு பிசினில் பென்சைல் சின்னமேட்டு தோன்றுகிறது. சுமத்திரா மற்றும் பினாங்கில் பென்சோயின் பிசினிலும் தென் அமெரிக்க மரவகைகளிலிருந்து கிடைக்கும் கோப்பைபா மரப்பிசினின் பகுதிப்பொருளாகவும் இது காணப்படுகிறது . 

## தயாரிப்பு

பென்சைல் குளோரைடு மற்றும் தண்ணீரில் மிகையளவு சோடியம் சின்னமேட்டு ஆகியவற்றை ஒன்றாகச் சேர்த்து 100-115 °செல்சியசு வெப்பநிலைக்கு சூடாக்கும்போது பென்சைல் சின்னமேட்டு உருவாகிறது. ஈரெத்திலமீன் முன்னிலையில் சோடியம் சின்னமேட்டுடன் மிகையளவு பென்சைல் குளோரைடைச் சேர்த்து சூடுபடுத்தியும் இதைத் தயாரிக்கலாம் . 

## பயன்கள்

பூசுமஞ்சள் போன்ற வாசனைத் திரவியங்களிலும், ஒரு நிலைநிறுத்தியாகவும் , நறுமணச்சுவை சேர்க்கும் முகவராகவும்  பென்சைல் சின்னமேட்டு பயன்படுகிறது.

## மேற்கோள்கள்

## வெளி இணைப்புகள்
* Benzyl cinnamate at National Library of Medicine's Toxicology Data Network

பகுப்பு:பென்சைல் சேர்மங்கள்
பகுப்பு:சுவைமணங்கள்
பகுப்பு:சின்னமேட்டு எசுத்தர்கள்
மின்வேதி ஒளிர்வியல்

**மின்வேதி ஒளிர்வியல்** (*electrochemiluminescence*) எனப்படுவது, சேர்மங்களில் நடைபெறும் மின்வேதி வினைகளின் போது உருவாகும் ஒளிர்வு போட்டான்களை அளவீடு செய்யும் அறிவியல் முறையாகும். மின்தூண்டப்பட்ட வேதி ஒளிர்வியலில், மின்வேதிவினையின் இடைநிலைப்பொருட்கள், அதிக ஆற்றல் உள்ளீட்டின் விளைவாக ஒரு தூண்டப்பட்ட நிலையினை அடைகின்றன. இவை அவற்றின் சாதாரண நிலையினை அடையும் போது போட்டான்களை ஒளியாக வெளியிடுகிறது. இந்த வெளியிடப்பட்ட போட்டான்களின் அலைநீளம் மேற்கூறப்பட்ட இரு ஆற்றல் நிலைகளுக்கிடையே உள்ளன. மின்வேதி தூண்டப்படல் ஆனது இலத்திரன் ஆற்றல்மாற்ற வினைகள் மூலமாக நடைபெறுகிறது.

## மேற்கோள்கள்

பகுப்பு:ஒளிப்பாயம்
பகுப்பு:மின்வேதியியல்
அடிலைட்டு

**அடிலைட்டு** (*Adelite*) என்பது CaMgAsO4OH  என்ற மூலக்கூற்று வாய்ப்பாட்டால் விவரிக்கப்படும் ஓர் அரிய வகை கனிமம் ஆகும். கால்சியம், மக்னீசியம் ஆர்சனேட்டுகள் இக்கனிமத்தில் கலந்துள்ளன. வனேடியத்தைக் கொண்டிருக்கும் கனிமமான கோட்லோபைட்டுடன் சேர்ந்த திண்மக் காரைசல் வரிசையாக இது உருவாகிறது. பல்வேரு இடைநிலைத் தனிமங்கள் மக்னீசியத்திற்குப் பதிலாக இடம்பெற்றும், கால்சியத்தை இடப்பெயர்ச்சி செய்து ஈயம் இடம்பெற்றும் இதைப்போல பல்வேறு வகை கனிமங்கள் டப்டைட்டு குழு கனிமமாக உருவாகின்றன. 

நீலம், பச்சை, மஞ்சள், சாம்பல் போன்ற வேறுபட்ட நிறப் படிகங்களாக செஞ்சாய்சதுர வடிவில் குறிப்பாக பெருத்த அளவுகளில் அடிலைட்டு உருவாகிறது. மோவின் அளவுகோலில் இதன் கடினத்தன்மை அளவு 5 என்றும் ஒப்படர்த்தி 3.73 முதல் 3.79 வரை என்றும் அளவிடப்பட்டுள்ளன. 

சுவீடன் நாட்டிலுள்ள வர்மலேண்டு மாகானத்தில் 1891 ஆம் ஆண்டு முதன்முதலாக இக்கனிமம் கண்டறியப்பட்டது. தெளிவில்லாத என்ற பொருள் கொண்ட கிரேக்க மொழிச் சொல்லிலிருந்து அடிலைட்டு என்ற பெயர் பெறப்பட்டுள்ளது.   

பன்னாட்டு கனிமவியலாளர் சங்கம் அடிலைட்டு கனிமத்தை Ade என்ற குறியீட்டால் அடையாளப்படுத்துகிறது.

## மேற்கோள்கள்
 
*Mindat.org
*Webmineral data

பகுப்பு:கனிமங்கள்
பகுப்பு:ஆர்சனேட்டு கனிமங்கள்
பகுப்பு:கால்சியம் கனிமங்கள்
பகுப்பு:மக்னீசியக் கனிமங்கள்
பகுப்பு:நேர்ச்சாய்சதுரக் கனிமங்கள்
அமெக்கினைட்டு

**அமெக்கினைட்டு** (**Ameghinite**) என்பது Na[H4B3O7] அல்லது NaB3O3(OH)4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். அர்கெந்தீனா நாட்டில் இக்கனிமம் கிடைக்கிறது. மோவின் அளவு கோலில் இதன் கடினத்தன்மை மதிப்பு 2-3 ஆகும். ஒற்றைச் சரிவச்சு படிகத்திட்டத்தில் இக்கனிமம் படிகமாகிறது. 
 
அர்கெந்தீனாவின் சால்ட்டா நகருக்கு அருகில் முதன்முதலாக அமெக்கினைட்டு கண்டறியப்பட்டது. அர்கெந்திய நிலவியல் சகோதரர்கள் கார்லோசு அமெக்கினோ (1865–1936) மற்றும் புளோரென்டினோ அமெக்கினோ ஆகியோர் நினைவாக கனிமத்திற்கு இப்பெயர் சூட்டப்பட்டது. 

## மேற்கோள்கள்

பகுப்பு:கனிமங்கள்
பகுப்பு:ஒற்றைச்சரிவச்சுக் கனிமங்கள்
பகுப்பு:நெசோபோரேட்டுகள்
ஆண்டிராபர்ட்சைட்டு

**ஆண்டிராபர்ட்சைட்டு** (*Andyrobertsite*) என்பது KCdCu5(AsO4)4(H2AsO4)•2H2O என்ற மூலக்கூற்று வாய்ப்பாட்டால் விவரிக்கப்படும் நீல வண்ணத்துடன் கூடிய அணைவு ஆர்சனேட்டு கனிமமாகும். நமீபியா நாட்டின் திசுமெப் நகரச் சுரங்கத்தில் இக்கனிமம் காணப்படுகிறது. கனடாவின் நில அளவையியல் துறை கனிமவியலாளர் ஆண்ட்ரூ சி. ராபர்ட்சின் (1950 பிறப்பு) நினைவாக கனிமத்திற்கு இப்பெயர் சூட்டப்பட்டது. இக்கனிமத்தின் பகுதிப்பொருட்களில் ஒன்றான காட்மியத்திற்குப் பதிலாக கால்சியம் மிகுந்துள்ள ஒத்த கனிமம் கால்சியோநீரிலிபெர்ட்சைட்டு ஆகும். இது அதிகமான பச்சை நிறத்துடன் காணப்படுகிறது .     

## மேற்கோள்கள்

பகுப்பு:கனிமங்கள்
பகுப்பு:ஆர்சனேட்டு கனிமங்கள்
பகுப்பு:ஒற்றைச்சரிவச்சுக் கனிமங்கள்
ஆண்டிமோனேட்டு கனிமம்

**ஆண்டிமோனேட்டு கனிமங்கள்** (*Antimonate minerals*) என்பவை ஆண்டிமோனேட்டு (SbO43−) என்ற எதிர்மின் அயனிக் குழுவைக் கொண்டுள்ள கனிமங்களைக் குறிக்கும். தானா  மற்றும் சிட்ருன்சு  கனிம வகைப்பாட்டுத் திட்டம் இரண்டிலும் ஆண்டிமோனேட்டை பாசுப்பேட்டு வகை கனிமங்களிலேயே வகைப்படுத்துகிறார்கள்.  

## மேற்கோள்கள்

பகுப்பு:கனிமங்கள்
பகுப்பு:ஆண்டிமோனேட்டுகள்
நாதோரைட்டு

**நாதோரைட்டு** (*Nadorite*) என்பது PbSbO2Cl என்ற மூலக்கூற்று வாய்ப்பாட்டால் விவரிக்கப்படும் ஒரு கனிமத்தைக் குறிக்கும். செஞ்சாய்சதுர படிக வடிவில் படிகமாகும் இக்கனிமம் பழுப்பு நிறம், மஞ்சள் பழுப்பு அல்லது மஞ்சள் நிறத்தில் வெள்ளை அல்லது மஞ்சள் கீற்றுகளுடன் காணப்படுகிறது . 
அல்சீரியாவைச் சேர்ந்த டிச்செபெல் நாதோர் என்னுமிடத்தில் 1870 ஆம் ஆண்டு இக்கனிமம் கண்டறியப்பட்டது. டிச்செபெல் நாதோர் மற்றும் இக்கனிமம் காணப்படும் டிச்செபெல் தெப்பார் என்ற இரண்டு இடங்களும் அல்சீரியாவின் கான்சுட்டண்டைன் மாகாணத்தில் உள்ளன . 
 
## மேற்கோள்கள்

பகுப்பு:ஆலைடு கனிமங்கள்
பகுப்பு:ஈயக் கனிமங்கள்
பகுப்பு:ஆண்டிமோனேட்டுகள்
பகுப்பு:நேர்ச்சாய்சதுரக் கனிமங்கள்
குளுட்டாகானால்டிகைடு

**குளுட்டாகானால்டிகைடு** (*Glutaconaldehyde*) என்பது C5H6O2  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். குளுட்டரால்டிகைடு மற்றும் குளுட்டகானிக் அமிலம் ஆகியனவற்றுடன் தொடர்புடைய ஒரு நிறைவுறாத டையால்டிகைடு என்று இச்சேர்மம் வகைப்படுத்தப்படுகிறது. இரட்டைப் பிணைப்புடன் ஒன்றுவிட்டு ஒன்று இணைப்பைக் கொண்டிருப்பதால் இது ஈனால் வடிவில் காணப்படுகிறது. 
சோடியம் மற்றும் பொட்டாசியம் ஆகிய இரண்டு தனிம உப்புகளின் குளுட்டகானால்டிகைடுகள் அறியப்படுகின்றன. பிரிடின் சல்போனேட்டுகளிலிருந்து இவை தொகுக்கப்படுகின்றன 

:. 
 
குளுட்டாகானால்டிகைடு எதிர்மின் அயனியுடன் அமில குளோரைடுகள் வினைபுரிந்து தொடர்புடைய ஈனால் எசுத்தர்களைக் கொடுக்கின்றன. குளுட்டாகானால்டிகைடை தொடர்புடைய கீழ்கண்டவாறு வினைல் புரோமைடாகவும் மாற்றவியலும்.

இவ்விளை பொருட்கள் மின்னணு மிகு பொருட்களுடன் வினைபுரிகின்றன. பலேடியத்தைப் பயன்படுத்தி குறுக்குப் பிணைப்பு அல்லது இரண்டு கார்பன் அணுக்களால் அடுத்த சேர்மத்திற்கு உறுதியளிக்கப்படுகின்றன

:. 

## மேற்கோள்கள்

பகுப்பு:ஆல்டிகைடுகள்
பன்னாட்டுத் தன்னார்வலர் நாள்

**பன்னாட்டுத் தன்னார்வலர் நாள்** (*International Volunteer Day*) என்பது ஆண்டு தோறும் டிசம்பர் 5 ஆம் நாள் உலகெங்கும் நினைவு கூரப்பட்டு வருகிறது. ஐக்கிய நாடுகள் பொதுச் சபை 1985 ஆம் ஆண்டில் இந்நாளை சிறப்பு நாளாக அறிவித்தது. இந்நாள் உள்ளூரிலும், சரவதேச அளவிலும், தன்னார்வத் தொண்டு நிறுவனங்கள் மற்றும் தன்னார்வத் தொண்டர்களை ஊக்குவிப்பதற்கான வாய்ப்பை வழங்குவதோடு, தன்னார்வ முயற்சிகளை ஆதரிக்க அரசாங்கங்கள் ஊக்குவிப்பதோடு, நிலையான அபிவிருத்தி இலக்குகளை அடைவதற்கு தன்னார்வப் பங்களிப்பை அங்கீகரிக்கவும் வழி வகுக்கிறது.

பன்னாட்டுத் தன்னார்வத் தொண்டர் நாள் அரசு சார்பற்ற அமைப்புகள், சமூக அமைப்புகள், தனியார் நிறுவனங்கள் மற்றும் தனியார்களினாலும் நினைவுகூரப்படுகிறது. இந்நாள் ஐக்கிய நாடுகளின் தன்னார்வலர்கள் திட்டத்தினாலும் ஆதரிக்கப்பட்டு வருகிறது.

## இவற்றையும் பார்க்க
*நெல்சன் மண்டேலா பன்னாட்டு நாள்
*உலக மனிதநேய நாள்
*ஐக்கிய நாடுகளின் தன்னார்வலர்கள்
*உலக அமைதி நாள்

## மேற்கோள்கள்

## வெளி இணைப்புகள்

*International Volunteer Day 5th December 
*International Volunteer Day webpage
*United Nations System Calendar of Media Events

பகுப்பு:ஐக்கிய நாடுகளின் சிறப்பு நாட்கள்
பகுப்பு:திசம்பர் சிறப்பு நாட்கள்
பகுப்பு:தன்னார்வம்
பெரம்பலூர் சர்க்கரை ஆலை

**பெரம்பலூர் சர்க்கரை ஆலை** ஆனது, தமிழ்நாடு சர்க்கரை கழகத்தின் துணை நிறுவனம் ஆகும். இது பெரம்பலூர் மாவட்டத்தின் எறையூரில் அமைந்துள்ளது. இது ஜவஹர்லால் நேரு பெரம்பலூர் சர்க்கரை ஆலை என்றும் குறிப்பிடப்படுகின்றது. 28-02-1978 ஆம் ஆண்டு முதல் அறவை பணியினை செய்து வருகின்றது.  

பழைய இயந்திரங்களை கொண்டு இயக்குவதால் அடிக்கடி பழுது ஏற்படுவதால் அரவை பணிகள் பாதிக்கப்படுகின்றது,இதனை தவிர்க்க ஆலை நவீன மயமாக்கப்பட வேண்டும் என விவசாயிகள் மற்றும் பல்வேறு தரப்பினரும் கூறி வருகின்றனர்.  
## ஆதாரங்கள்

பகுப்பு:பெரம்பலூர் மாவட்ட முதன்மை தொழிலகங்கள்
ஆவடி ஏரி

**ஆவடி ஏரி** (*Avadi Lake*) என அழைக்கப்படும் பருத்திப்பட்டு ஏரி இந்தியாவின், தமிழ்நாடு மாநிலத்தில் திருவள்ளூர் மாவட்டம், ஆவடி மாநகராட்சிக்குட்பட்ட பகுதியில் அமைந்திருக்கிறது. 
தமிழ்நாடு வீட்டுவசதி வாரியக் குடியிருப்புஎஆகியவற்றுக்கு  பின்புறமாக ஆவடி ஏரி உள்ளது. 2.64 கிலோமீட்டர் சுற்றளவு கொண்ட இந்த ஏரி 87.06 ஏக்கர் பரப்பளவுக்கு விரிந்துள்ளது . பல ஆண்டுகளாக இந்த ஏரி வற்றாமல் இருக்கிறது என்பது குறிப்பிடத்தக்கதாகும். இந்த ஏரி நீண்ட காலத்திற்கு முன்னர் பண்ணை நிலங்களை பயிரிடுவதற்கான ஒரு ஆதாரமாக இருந்தது எனக் கருதப்படுகிறது.  பல்வேறு பருவகாலங்களில் நீர்நிரம்பியிருபதால் பல பறவைகளை இந்த ஏரி கவர்ந்திழுக்கிறது. 

இருப்பினும், சமீபத்திய பத்தாண்டுகளில் இந்த ஏரியின் பரப்பளவு வெகுவாக குறைந்து போயுள்ளது. 

பொதுமக்களின் நீண்ட நாள் கோரிக்கைக்கு ஏற்ப 28.15 கோடி ரூபாய் மதிப்பீட்டில் ஏரி புனரமைக்கப்பட்டு பசுமை பூங்கா அமைக்கப்பட்டது. இந்த  பூங்கா மற்றும் படகு சவாரி 2019ம் ஆண்டு  டிசம்பர்  25ம் தேதி முதல் மக்கள் பயன்பாட்டுக்கு விடப்பட்டுள்ளது. 

ஆவடி மாநகராட்சி பகுதியில் கழிவு நீர் மற்றம் மழைநீர் கட்டமைப்பு முறையாக பராமரிக்கப்படாததால் ஏரியில் கலக்கிறது.    

## மேற்கோள்கள்

பகுப்பு:சென்னை ஏரிகள்
பகுப்பு:சென்னையின் புவியியல்
ஆதம்பாக்கம் ஏரி

**ஆதம்பாக்கம் ஏரி** (*Adambakkam lake*) இந்தியாவின் சென்னை மாவட்டத்தில்  இருக்கும் ஆதம்பாக்கம் என்ற பகுதியில் அமைந்திருக்கின்ற ஓர் ஏரியாகும். ஆதம்பாக்கத்தில் அமைந்துள்ள காரணத்தினால் ஏரிக்கு இப்பெயர் வந்துள்ளது. 
சென்னையின் பருவக்காற்றுக் காலத்தில் பொழியும் மழையினால் ஏற்படும் வெள்ளப்பெருக்கு இந்த ஏரியைத்தான் வந்தடைகிறது. எனவே சென்னை மாவட்டத்திலுள்ள மற்ற ஏரிகளைப் போல ஆதம்பாக்கம் ஏரியும் முக்கியத்துவம் பெறுகிறது. 
ஏரியிலும் ஏரியைச் சுற்றியுள்ள பகுதிகளிலும் அதிகரிக்கும் ஆகாயத்தாமரைகளின் ஆக்ரமிப்பு இப்பகுதி மக்களுக்கு ஒரு பெரும் கவலையாக உருவெடுக்கிறது. ஏனெனில் வெள்ளப்பெருக்கினால் வரும் நீரின் அளவில் சிறுபகுதி இங்கு தேங்கிவிடுகிறது.

## மேற்கோள்கள்

பகுப்பு:சென்னை ஏரிகள்
பகுப்பு:சென்னையின் புவியியல்
அரியலூர் மாவட்டத்திலுள்ள கல்வி நிலையங்கள்

**[[அரியலூர் மாவட்டம்|அரியலூர் மாவட்டத்திலுள்ள]]** கல்வி நிலையங்கள் என்பது தமிழகத்தின் அரியலூர் மாவட்டத்திலுள்ள கல்வி நிலையங்களைப் பற்றியதாகும்.

## கல்லூரிகள்
**<big>மருத்துவக் கல்லூரி</big>**

அரசு மருத்துவக் கல்லூரி, அரியலூர்

### கலை அறிவியல் கல்லூரிகள்
* அரசு கலை மற்றும் அறிவியல் கல்லூரி, அரியலூர்
* மீனாட்சி ராமசாமி கலை அறிவியல் கல்லூரி
* மாடர்ன் கலை மற்றும் அறிவியல் கல்லூரி
* நேஷனல் கலை மற்றும் அறிவியல் கல்லூரி 
* மதர் ஞானம்மா மகளிர் கலை மற்றும் அறிவியல் கல்லூரி
* மீரா மகளிர் கலை மற்றும் அறிவியல் கல்லூரி.

### பொறியியல் கல்லூரிகள்
* மீனாட்சி ராமசாமி பொறியியல் கல்லூரி
* அண்ணா தொழில்நுட்ப பல்கலைக்கழகம், திருச்சிராப்பள்ளி - அரியலூர் வளாகம்
* கே.கே.சி பொறியியல் மற்றும் தொழில்நுட்ப கல்லூரி
* அரியலூர் பொறியியல் கல்லூரி
* நெல்லியாண்டவர் தொழில்நுட்ப கல்லூரி

### ஆசிரியர் பயிற்சி கல்லூரிகள்
* மீனாட்சி இராமசாமி கல்வியியல் கல்லூரி
* எம்.கே.கல்வியியல் கல்லூரி
* எஸ். ஆர்.எம். கல்வியியல் கல்லூரி
* ஸ்ரீ லக்ஷ்மி கல்வியியல் கல்லூரி
* ஸ்ரீ சரஸ்வதி கல்வியியல் கல்லூரி
* மெரிட் கல்வியியல் கல்லூரி
* கே. இந்திரா கல்வியியல் கல்லூரி
* ஸ்ரீ சௌபாக்யா கல்வியியல் கல்லூரி

### பாலிடெக்னிக் கல்லூரிகள்
* அரசு பாலிடெக்னிக் கல்லூரி, அரியலூர்
* மீனாட்சி இராமசாமி பாலிடெக்னிக் கல்லூரி
* மாடர்ன் பாலிடெக்னிக் கல்லூரி
* நேஷனல் பாலிடெக்னிக் கல்லூரி

### செவிலியர் பயிற்சி கல்லூரிகள்
* அன்னை தெரசா மருந்தியல் மற்றும் செவிலியர் கல்லூரி
கடலூர் மாவட்டத்திலுள்ள கல்வி நிலையங்கள்

**[[கடலூர்  மாவட்டம்|கடலூர்  மாவட்டத்திலுள்ள]]** கல்வி நிலையங்கள் என்பது தமிழகத்தின் கடலூர் மாவட்டத்திலுள்ள கல்வி நிலையங்களைப் பற்றியதாகும்.

## கல்லூரிகள்
### மருத்துவ கல்லூரிகள்
# ராஜா முத்தையா மருத்துவக் கல்லூரிசிதம்பரம்

### கலை அறிவியல் கல்லூரிகள்
# அரசினர் கலைக் கல்லூரி, சிதம்பரம்
# பெரியார் அரசினர் கலைக் கல்லூரி
# சி. கந்தசாமி நாயுடு மகளிர் கல்லூரி, கடலூர்
# திரு கொளஞ்சியப்ப அரசு கலைக் கல்லூரி, விருத்தாச்சலம்
# ஏரிஸ் மகளிர் கலை மற்றும் அறிவியல் கல்லூரி, வடலூர்
# பி. பத்மநாபன் ஜெயந்திமாலா கலை மற்றும் அறிவியல் கல்லூரி, கடலூர் 
# பீ.பி.ஜே கலை மற்றும் அறிவியல் கல்லூரி, கடலூர்
# ஜவஹர் சயின்ஸ் கல்லூரி, நெய்வேலி
# கிருஷ்ணசாமி மகளிர் அறிவியல் கலை மற்றும் மேலாண்மையியல் கல்லூரி
# ஸ்ரீ ராகவேந்திர கலை மற்றும் அறிவியல் கல்லூரி, கடலூர் 
# ஸ்ரீ ஆறுமுகம் கலை மற்றும் அறிவியல் கல்லூரி, கடலூர் 
# ஸ்ரீ தங்கம் பெரியசாமி கலை மற்றும் அறிவியல் கல்லூரி, கடலூர் 
# செயின்ட் ஜோசப் கலை மற்றும் அறிவியல் கல்லூரி, கடலூர்
# திருவள்ளுவர் கலை மற்றும் அறிவியல் கல்லூரி, கடலூர்
# அரசினர் கலை மற்றும் அறிவியல் கல்லூரி, காட்டுமன்னார்கோவில்
# வள்ளலார் கலை மற்றும் அறிவியல் கல்லூரி வடலூர்
# அரசினர் கலை மற்றும் அறிவியல் கல்லூரி வடலூர்

### பொறியியல் கல்லூரிகள்
# அண்ணாமலை பல்கலைக்கழகம், சிதம்பரம்
# டாக்டர் நாவலர் நெடுஞ்செழியன் பொறியியல் கல்லூரி, தொழுதூர்
# அண்ணா பல்கலைக்கழகம், பண்ருட்டிவளாகம்
# கிருஷ்ணசாமி பொறியியல் மற்றும் தொழில்நுட்ப கல்லூரி, கடலூர்
# M.R.K. இன்ஸ்டிடியூட் ஆப் டெக்னாலஜி, காட்டுமன்னார்கோயில்
# C.K COLLEGE OF ENGINEERING AND TECHNOLOGY, கடலூர்
# புனித அன்னாள் பொறியியல் மற்றும் தொழில்நுட்ப கல்லூரி, பண்ருட்டி

### உணவக மேலாண்மையியல் கல்லூரிகள்
# மஹாலட்சுமி கேட்டரிங் மற்றும் ஹோட்டல் மேனேஜ்மெண்ட் இன்ஸ்டிடியூட், கரூர்

### ஆசிரியர் பயிற்சி கல்லூரிகள்
# அன்னை மாதா ஆசிரிய பயிற்சி நிறுவனம், திட்டக்குடி
# அருள்மிகு விநாயகர் ஆசிரியர் பயிற்சி நிறுவனம், பண்ருட்டி
# பிஷப் பீட்டர் ஆசிரியர் பயிற்சி நிறுவனம், கடலூர்
# OPR ஆசிரியர் பயிற்சி நிறுவனம்
வடலூர்

### மருந்தியல் கல்லூரிகள்
# சி.எஸ்.ஜெயின் மருந்தியல் கல்லூரி, ஸ்ரீமுஷ்ணம்
# அண்ணாமலை பல்கலைக்கழகம், மருந்தியல் கல்லூரி 
# மேயர் ராதாகிருஷ்ணன் மருந்தியல் கல்லூரி, கடலூர்
# ஸ்ரீ கிருஷ்ணா மருந்தியல் கல்லூரி, 
கடலூர
# வள்ளலார் (opR) நர்சிங் கல்லூரி 
வடலூர்

### பாலிடெக்னிக் கல்லூரிகள்
# சிராமிக் தொழில்நுட்ப நிறுவனம், விருத்தாச்சலம்
# முத்தையா பாலிடெக்னிக் கல்லூரி, சிதம்பரம்
# அன்னை மாதா பாலிடெக்னிக் கல்லூரி, திட்டக்குடி
# அன்னை வேங்கங்கன்னி பாலிடெக்னிக் கல்லூரி, பன்ருட்டி
# ஏரிஸ் பாலிடெக்னிக் கல்லூரி, வடலூர்
# ஸ்ரீ ஐய்யப்பா அய்யப்பா பாலிடெக்னிக் கல்லூரி, ஐவதுகுடி 
# கிருஷ்ணசாமி நினைவு பாலிடெக்னிக் கல்லூரி, கடலூர்
# M.R.K. பாலிடெக்னிக் கல்லூரி, கடலூர்
# பாடாலீஸ்வரர் பாலிடெக்னிக் கல்லூரி,வண்ணாரபாளையம்
# ஸ்ரீ அய்யப்பா பாலிடெக்னிக் கல்லூரி, விருத்தாச்சலம்
# ஸ்ரீ மகாலட்சுமி பாலிடெக்னிக் கல்லூரி,  கடலூர்
# விக்னேஷ்வர பாலிடெக்னிக் கல்லூரி, குறிஞ்சிப்பாடி
# விவேகானந்தா பாலிடெக்னிக் கல்லூரி, நெய்வேலி
# அரசு பாலிடெக்னிக் கல்லூரி, கூடுவெளி

### கல்வியியல் கல்லூரிகள்
# அருள்மிகு ஸ்ரீ ஜோதி மகளிர் கல்வியியல் கல்லூரி, பண்ருட்டி
# பிளெசி கல்வியியல் கல்லூரி, சிதம்பரம்
# அன்னை மாதா கல்வியியல் கல்லூரி, திட்டக்குடி

பகுப்பு:கடலூர் மாவட்டத்தில் கல்வி

# வள்ளலார் (OPR) கல்வியில் கல்லூரி
வடலூர்
சல்பைட்டு எசுத்தர்

**சல்பைட்டு எசுத்தர்** (*sulfite ester*) என்பது (RO)(R'O)SO என்ற கட்டமைப்பில் அமைந்த  ஒரு வேதி வினைக்குழுவாகும். கந்தக அணுவின் மீது தனி இணை எலக்ட்ரான்கள் இருக்கின்ற காரணத்தால் இக்குழுவில் உள்ள சேர்மங்கள் முக்கோணக் கூர்நுனி மூலக்கூற்று வடிவத்தை ஏற்கின்றன. R மற்றும் R' பதிலீடுகள் வேறுபட்டு நாற்தொகுதி கந்தக மையத்தை உருவாக்கி  சேர்மம் படியா மூலக்கூற்று சீர்மை கொண்டதாக உருவாகிறது. ஒருவேளை R குழுக்கள் ஒன்றாக இருக்குமேயானால் சேர்மம் நல்லியல் Cs மூலக்கூற்று சீர்மை கொண்டதாக உருவாகிறது. அவை பொதுவாக தயோனைல் குளோரைடுடன் ஆல்ககால்களை வினைப்படுத்தி தயாரிக்கப்படுகின்றன . இவ்வினை குறிப்பாக அறை வெப்பநிலையில் நிகழ்த்தப்படுகிறது. இதனால் ஆல்ககால் குளோரோ ஆல்க்கீனாக மாற்றப்படுவது தடுக்கப்படுகிறது. பிரிடின் போன்ற காரங்களும் இவ்வினையை நிகழ்த்த பயன்படுத்தப்படுகின்றன.

: 2 ROH  +  SOCl2  →   (RO)2SO  +  2 HCl

எண்டோசல்பான் என்ற பூச்சிக்கொல்லி ஒரு சல்பைட்டு எசுத்தராகும். எத்திலீன் சல்பைட்டு, டைமெத்தில் சல்பைட்டு, டைபீனைல் சல்பைட்டு போன்ற சேர்மங்கள் எளிய உதாரணங்களாகும். பல சல்பைட்டு எசுத்தர் மாதிரிகள் சர்க்கரை போன்ற டையால்களிலிருந்து தயாரிக்கப்படுகின்றன. சல்பைட்டு எசுத்தர்கள் வலிமையான ஆல்க்கைலேற்றும் மற்றும் ஐதராக்சி ஆல்க்கைலேற்றும் முகவர்களாக செயல்பட இயன்றவையாகும் .

## மேற்கோள்கள்

பகுப்பு:எசுத்தர்கள்
பகுப்பு:சல்பைட்டுகள்
பகுப்பு:கரிமச் சேர்மங்கள்
பகுப்பு:வேதி வினைக்குழுக்கள்
கரூர் மாவட்டத்திலுள்ள கல்வி நிலையங்கள்

**[[கரூர் மாவட்டம்|கரூர் மாவட்டத்திலுள்ள]]** கல்வி நிலையங்கள் என்பது கரூர் மாவட்டத்திலுள்ள பள்ளி மற்றும் கல்லூரிகளின் தொகுப்பாகும்.

## பல்கலைக் கழகங்கள்
## கல்லூரிகள்
### கலை அறிவியல் கல்லூரிகள்
# அரசினர் கலைக் கல்லூரி, கரூர்
# டாக்டர் கலைஞர் அரசினர் கலைக்கல்லூரி, குளித்தலை
# அரசு கலை மற்றும் அறிவியல் கல்லூரி, மைலம்பட்டி  , கரூர்
# கொங்கு கலை அறிவியல் கல்லூரி (கரூர்)
# ஆசான் கலை அறிவியல் கல்லூரி, கரூர்
# அன்னை மகளிர் கலை மற்றும் அறிவியல் கல்லூரி புன்னம் சத்திரம்
# வள்ளுவர் கல்லூரி அறிவியல் மற்றும் மேலாண்மை கல்லூரி, கரூர்
# அருங்கரை அம்மன் கலை அறிவியல் கல்லூரி,சின்ன தாராபுரம்
# ஜெய்ராம் கலை மற்றும் அறிவியல் கல்லூரி, கரூர்
# கேம்பிரிட்ஜ் கலை அறிவியல் கல்லூரி, வட்ட மங்களம்
# உஸ்வத்துன் ஹஸனா மாமாஞ்சி ஹாஜி அப்துல் லத்தீப் மகளிர் கல்லூரி,பள்ளப்பட்டி
# ஶ்ரீ சாரதா நிக்கேதன் மகளிர் கலை அறிவியல் கல்லூரி
# கிருஷ்ணா கலை அறிவியியல் கல்லூரி, கொள்ளுதண்ணீர்பட்டி ,கரூர் மாவட்டம்

### பொறியியல் கல்லூரிகள்
# எம். குமாரசுவாமி பொறியியல் கல்லூரி
# செட்டிநாடு பொறியியல் மற்றும் தொழில்நுட்பக் கல்லூரி
# வி.எஸ்.பி. பொறியியல் கல்லூரி, காருடையாம்பாளையம்

### உணவக மேலாண்மையியல் கல்லூரிகள்
# வள்ளுவர் உணவக மேலாண்மை நிறுவனம், கருர்
# என் ஐ எம் எசு உணவக மேலாண்மை பன்னாட்டு நிறுவனம்
# எசு ஜெ. உணவக மேலாண்மை நிறுவனம், மைலம்பட்டி, கரூர்

### கல்வியியல் கல்லூரிகள்
# சேரன் கல்வியியல் கல்லூரி, கரூர்
# எம். குமாரசாமி கல்வியியல் கல்லூரி, கரூர்
# கலியமால் கல்வியியல் கல்லூரி, கரூர்
# ஜெயராம் கல்வியியல் கல்லூரி, கரூர்

### ஆசிரியர் பயிற்சி கல்லூரிகள்
# ஆஸி கல்வியியல் கல்லூரி, கரூர்
# அரை ஆசிரியர் பயிற்சி நிறுவனம், கரூர்
# B.T.K. ஆசிரியர் பயிற்சி நிறுவனம், கரூர்
# ஜெயராம் கல்வியியல் கல்லூரி, கரூர்
# ஜெயராம் ஆசிரியர் பயிற்சி நிறுவனம், கரூர்
# ஜான் ஆசிரியர் பயிற்சி நிறுவனம், குலத்தலை தாலுக்
# காளியம்மாள் கல்வியியல் கல்லூரி, கரூர்
# எம். குமாரசாமி கல்வியியல் கல்லூரி, கரூர்
# M.S.E.S. கல்வியியல் கல்லூரி, கரூர்
# பொன் காளியம்மன் கல்வியியல் கல்லூரி, கரூர்
# ராசம்மா கல்வியியல் கல்லூரி, கரூர்
# ராசம்மாஆசிரியர் பயிற்சி நிறுவனம், கரூர்
# செர்வைட் கல்வியியல் கல்லூரி, கரூர்
# ஸ்ரீ பாலாஜி இன்ஸ்டிடியூட் ஆஃப் ஆசிரியர் பயிற்சி நிறுவனம், கரூர்
# ஸ்ரீ சுப்பிரமணிய ஆசிரியர் பயிற்சி நிறுவனம், குலத்தலை தாலுக்கா

### செவிலியர் பயிற்சி கல்லூரிகள்
# சக்தி நர்சிங் கல்லூரி, கரூர்
# ஸ்ரீ அரவிந்தோ நர்சிங் கல்லூரி, கரூர்
# எம் ஜி ஆர் நர்சிங் கல்லூரி, தரகம்பட்டி கரூர்

### பாலிடெக்னிக் கல்லூரிகள்
# கரூர் பாலிடெக்னிக் கல்லூரி, கரூர்
# அருள்முருகன் பாலிடெக்னிக் கல்லூரி, கரூர்
# கொங்கு ஹைடெக் பாலிடெக்னிக், தடாகோயில், அரவக்குறிச்சி, கரூர்
# அரசு பாலிடெக்னிக் கல்லூரி, காணியாளம்பட்டி, கரூர் மாவட்டம்.

## மேற்கோள்கள்
தந்தை ஹேன்ஸ் ரோவர் கல்லூரி

**[[தந்தை ஹேன்ஸ் ரோவர் கல்லூரி]]** பெரம்பலூர் மாவட்டம் எளம்பலூரில் உள்ள ஒரு கலை அறிவியல் கல்லூரி ஆகும்.இது 1985 ஆம் ஆண்டு நிறுவப்பட்டது. இக்கல்லூரி பாரதிதாசன் பல்கலைக்கழகத்துடன் இணைந்துள்ளது. இந்த கல்லூரி கலை, வர்த்தகம் மற்றும் அறிவியல் ஆகியவற்றில் பல்வேறு படிப்புகள் வழங்குகிறது. 

தந்தை ஹேன்ஸ் ரோவர் கலை மற்றும் அறிவியல் கல்லூரி செயின்ட் ஜான் சங்கம் அறக்கட்டளையின் ஒரு கல்வி நிறுவனமாகும். சிறுபான்மை கல்வி நிறுவனமாக 1985 ஆம் ஆண்டில் நிறுவப்பட்டது, ஜெர்மனியரான ஹேன்ஸ் ரோவர், சமுதாயத்தில் பலவீனமான மற்றும் பின்தங்கிய பிரிவினருக்கு குறிப்பாக கிறிஸ்துவ சிறுபான்மையினர் ஆகியோருக்கு கல்வி சொல்லி கொடுப்பதற்காக இந்நிறுவனத்தினை ஆரம்பித்தார்.. பல்கலைக்கழக மானியக் குழு (இந்தியா)வினால் அங்கீகரிக்கப்பட்டது.

## துறைகள்
### அறிவியல்
* இயற்பியல்
* வேதியியல்
* கணிதம்
* பயோடெக்னாலஜி
* கணினி அறிவியல்
* தாவரவியல்
* விலங்கியல்

### கலை மற்றும் வணிகம்
* தமிழ்
* ஆங்கிலம்
* வரலாறு
* பொருளியல்
* வர்த்தகம்

## ஆதாரங்கள்

பகுப்பு:பெரம்பலூர் மாவட்டத்திலுள்ள கல்வி நிலையங்கள்
பகுப்பு:பாரதிதாசன் பல்கலைக்கழக இணைவுக்கல்லூரிகள்
சோடியம் சயனோபோரோ ஐதரைடு

**சோடியம் சயனோபோரோ ஐதரைடு** (*Sodium cyanoborohydride*)  என்பது NaBH3CN   என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நிறமற்ற ஓர் உப்பு என்றாலும் வர்த்தக மாதிரிகள் மஞ்சள் கலந்த பழுப்பு நிறத்தில் காணப்படுகின்றன. பரவலாக கரிமத் தொகுப்பு வினைகளில் இமீன்களை ஒடுக்குவதற்கு இச்சேர்மம் பயன்படுத்தப்படுகிறது. நீரிய நிபந்தனைகளிலும் கூட இவ்வுப்பு நிலைத்து நிற்கிறது .

## பயன்கள்

எலக்ட்ரானை-திரும்பப் பெறும் சயனைடு பதிலீடான  [B(CN)H3]&minus;   அயனியைக் கொண்டிருப்பதால்  சோடியம் போரோ ஐதரைடில் இடம்பெற்றுள்ள [BH4]&minus; – அயனியைக் காட்டிலும் குறைவான ஒடுக்கும் பண்பை வெளிப்படுத்துகிறது. ஓர் இலேசான ஒடுக்கும் முகவர் என்பதால் குறிப்பாக இமீன்களை அமீன்களாக மாற்ற இச்சேர்மம் பயன்படுத்தப்படுகிறது.

:  R2CO  +  R'NH2  +  NaBH3CN  +  CH3OH   →   R2CH-NHR'  +  "NaCH3OBH2CN"

மேலும், குறிப்பாக ஒடுக்க அமைனாக்கல் வினைகளுக்கு சோடியம் சயனோபோரோ ஐதரைடு சாதகமாகச் செயல்படுகிறது. இங்கு  வினையாக்கி சோடியம் சயனோபோரோ ஐதரைடு முன்னிலையில் ஓர் ஆல்டிகைடு அல்லது கீட்டோன் ஓர் அமீனுடன் சேர்த்து சூடுபடுத்தப்படுகிறது. குறிப்பாக இவ்வினையில் மிகையளவு வினையாக்கி பயன்படுத்தப்படுகிறது. pH 7-10 என்ற அளவில் அமிலக் காரத்தன்மை கொண்ட கரைசல் தேர்ந்தெடுக்கப்பட்டால் ஒடுக்க அமைனேற்ற வினை (போர்ச்சு வினை) திறம்பட நிகழும்.

டோசில் ஐதரசீனுடன் இணைத்து சோடியம் சயனோபோரோ ஐதரைடைப் பயன்படுத்தினால் கீட்டோன்களின் ஒடுக்க ஆக்சிசனேற்றம் நிகழ்கிறது.

## கட்டமைப்பு

நான்முக எதிர்மின் அயனியான BH3(CN)&minus; இச்சேர்மத்தை உருவாக்குகிறது.

## தயாரிப்பு

சோடியம் சயனோபோரோ ஐதரைடை எளிதாக தயார் செய்ய முடியும் என்றாலும் எப்போதும்  கொள்முதல் செய்யப்பட்டும் வருகிகிறது. சோடியம் சயனைடுடன் போரேன் சேர்த்து தயாரிப்பது ஒரு முறையாகும். சோடியம் போரோ ஐதரைடுடன் பாதரசம்(II) சயனைடு சேர்த்து சூடுபடுத்தி தயாரிப்பது மற்றொரு தயாரிப்பு முறையாகும். வர்த்தக மாதிரிகளை தூய்மைப்படுத்த இயலும் என்றாலும் ஒடுக்க அமைனாக்கல் விளைபொருட்களின் தூய்மையை மேம்படுத்த முடிவதில்லை.

## இதையும் காண்க
*சோடியம் டிரையசிடாக்சிபோரோ ஐதரைடு

## மேற்கோள்கள்

பகுப்பு:சோடியம் சேர்மங்கள்
பகுப்பு:போரோஐதரைடுகள்
பகுப்பு:ஒடுக்கிகள்
போலாரைட்டு

**போலாரைட்டு** (*Polarite*) என்பது (Pd,(Bi,Pb)) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். மஞ்சள் கலந்த வெண்மை நிறத்தில் தோற்றமளிக்கும் இக்கனிமம் ஒளிபுகாத் தன்மை கொண்டதாக உள்ளது. இதன் படிகங்கள் செஞ்சாய்சதுர வடிவத்தில் ஆக்கப்பட்டுள்ளன என்பதை நுண்ணோக்கியினால் மட்டுமே காணமுடியும். உலோகம் சார்ந்த ஒளிர்வும் வெண் கீற்றுகளும் இக்கனிமத்தின் இயற்பியல் பண்புகளாகும். மோவின் அளவுகோலில் போலாரைட்டின் கடினத்தன்மை மதிப்பு 3.5 முதல் 4 என கணக்கிடப்பட்டுள்ளது.  
 
உருசியாவின் யூரல் மலைப்பகுதியிலுள்ள நாரில்சுக் என்ற நகரத்தில் 1969 ஆம் ஆண்டில் முதன்முதலாக போலாரைட்டு கண்டறியப்பட்டது. பின்னர் தென் ஆப்பிரிக்காவின் புசுவெல்ட்டு தீப்பாறை படிவுகளிலும் அலாசுக்காவின் குட்நியூசு பே நகரிலும் கண்டறியப்பட்டது. 
  
## மேற்கோள்கள்

பகுப்பு:பலேடியம் கனிமங்கள்
பகுப்பு:பிசுமத் கனிமங்கள்
பகுப்பு:ஈயக் கனிமங்கள்
பகுப்பு:நேர்ச்சாய்சதுரக் கனிமங்கள்
திருக்கழுக்குன்றம் உருத்திரகோடீசுவரர் கோயில்

thumb

**திருக்கழுக்குன்றம் உருத்திரகோடீசுவரர் கோயில்** காஞ்சிபுரம் மாவட்டத்தில் உள்ள தேவார வைப்புத்தலமாகும்.

## அமைவிடம்
திருக்கழுக்குன்றத்தில், அடிவாரக்கோயிலுக்கு நேர்வீதியில் உள்ள சங்கு தீர்த்தக் குளக்கரையின் கோடியில் இடது புறத்தில் திரும்பும்போது உள்ள கரை வழியே கோடியில், வலது புறம் பிரியும் சாலையில் ஊரின் பகுதி காணப்படும். வீதியின் கோடியில் வலது புறத்தில் கோயில் அமைந்துள்ளது. இக்கோயில் உருத்திரன் கோயில், ருத்திரன் கோயில், ருத்ராங்கோயில் என்ற பெயர்களில் அழைக்கப்படுகின்றன. 

## இறைவன்,இறைவி
இக்கோயிலில் உள்ள இறைவன் உருத்திரகோடீசுவரர் ஆவார். இறைவி திரிபுரசுந்தரி ஆவார். 

## சன்னதிகள்
இறைவன் கிழக்கு நோக்கியும், இறைவி தெற்கு நோக்கியும் உள்ளனர்.

## மேற்கோள்கள்

பகுப்பு:காஞ்சிபுரம் மாவட்டத்திலுள்ள சிவன் கோயில்கள்
பகுப்பு:தேவார வைப்புத் தலங்கள்
நந்திவரம் நந்தீசுவரர் கோயில்

**நந்திவரம் நந்தீசுவரர் கோயில்** என்பது தமிழ்நாடு மாநிலத்தின் செங்கல்பட்டு மாவட்டத்தில் உள்ள ஒரு  தேவார வைப்புத்தலமாகும்.

## அமைவிடம்
தாம்பரம் செங்கல்பட்டு சாலையில் கூடுவாஞ்சேரிக்கு அருகாமையில் உள்ளது. கூடுவாஞ்சேரி நந்தீசுவரர் கோயிலானது,  என்ற புவியியல் ஆள்கூறுகள் கொண்டு அமையப் பெற்றுள்ளது.https://geohack.toolforge.org/geohack.php?pagename=%E0%AE%A8%E0%AE%A8%E0%AF%8D%E0%AE%A4%E0%AE%BF%E0%AE%B5%E0%AE%B0%E0%AE%AE%E0%AF%8D_%E0%AE%A8%E0%AE%A8%E0%AF%8D%E0%AE%A4%E0%AF%80%E0%AE%9A%E0%AF%81%E0%AE%B5%E0%AE%B0%E0%AE%B0%E0%AF%8D_%E0%AE%95%E0%AF%8B%E0%AE%AF%E0%AE%BF%E0%AE%B2%E0%AF%8D&params=12.8460_N_80.0645_E_

தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இக்கோயில் இயங்குகிறது.

## இறைவன்
இக்கோயிலில் உள்ள இறைவன் நந்தீசுவரர் ஆவார். இறைவி சௌந்தர்யநாயகி ஆவார். 

## பிற சன்னதிகள்
திருச்சுற்றில் விநாயகர், வள்ளி தெய்வானை சுப்பிரமணியர் சன்னதிகள் உள்ளன. கோஷ்டத்தில் விநாயகர், தட்சிணாமூர்த்தி, மகாவிஷ்ணு, பிரம்மா உள்ளனர். 

## மேற்கோள்கள்

## வெளி இணைப்புகள்
* GeoHack - நந்திவரம் நந்தீசுவரர் கோயில்

பகுப்பு:செங்கல்பட்டு மாவட்டத்திலுள்ள சிவன் கோயில்கள்
பகுப்பு:தேவார வைப்புத் தலங்கள்
நகர அருங்காட்சியகம், ஐதராபாத்து

**நகர அருங்காட்சியகம்** (*City Museum*) இந்தியாவிலுள்ள தெலுங்கானா மாநிலத்தின்  ஐதராபாத்தில் அமைந்திருக்கும் ஓர் அருங்காட்சியகமாகும். பூரணி அவேலி அரண்மனையில் இந்த அருங்காட்சியகம் அமைக்கப்பட்டுள்ளது. 

## வரலாறு

2012 ஆம் ஆண்டு மார்ச்சு மாதம் 11 ஆம் நாள் நகர அருங்காட்சியகம் தொடங்கப்பட்டது. ஐதராபாத்தை ஆட்சிபுரிந்த கடைசி மன்னரான மிர் உசுமான் அலிகானின் பெயரனும், நிசாம் மணிமண்டப அறக்கட்டளையின் தலைவருமான இளவரசர் முஃபாகாம் யாக் அருங்காட்சியகத்தைத் தொடங்கி வைத்தார்.  

## அருங்காட்சியகம்

கற்கால பானைகள், பெருங்கற்கால தளங்கள், ஐரோப்பிய வகை சிலைகள், சாதவாகன காலத்திய நாணயங்கள் மற்றும் பல தொல்பொருட்கள் இங்கு வைக்கப்பட்டுள்ளன. 
 
## மேற்கோள்கள்

பகுப்பு:இந்திய அருங்காட்சியகங்கள்
பகுப்பு:தெலங்காணா அருங்காட்சியகங்கள்
பகுப்பு:ஐதராபாத் மாவட்டம், இந்தியா
இரா. ஜெயராமன்

**இரா. ஜெயராமன்** (**நெல் செயராமன்**; 1968-2018) ஒரு விவசாயி, பாரம்பரிய விதை நெல்களைக் காக்கும் பணியில் தன்னை அர்பணித்து நெடுங்காலமாகச் செயற்பட்டுக் கொண்டு இருந்தவர். நமது நெல்லைக் காப்போம் இயக்கத்தின் ஒருங்கிணைப்பாளர்.  நம்மாழ்வாரின் ஓர் இணைச் செயற்பாட்டாளர் ஆவார்.

## வாழ்க்கை
ஜெயராமன் திருவாரூர் மாவட்டம், திருத்துறைப்பூண்டியை அடுத்த கட்டிமேடு கிராமத்தின் ஒரு விவசாயக் குடும்பத்தில் ஏப்ரல் 15-ஆம் தேதி 1968-ஆம் ஆண்டு ராமசாமி வாண்டையார் - முத்துலெட்சுமி தம்பதிக்கு மூன்றாவது மகனாகப் பிறந்தார். 9 ஆம் வகுப்பு வரை மட்டுமே படித்த இவர், திருத்துறைப்பூண்டியில் அச்சுக்கூடத்தை நடத்தி வந்தார். தந்தையின் விவசாயத்தை இடையே செய்தார். நஞ்சில்லா உணவை முன்னிறுத்தி 2003-இல் பூம்புகார் முதல் கல்லணை வரை ஒரு மாதகாலம் நம்மாழ்வார் நடத்திய விழிப்புணர்வு நடைபயணத்தில் ஜெயராமன் பங்கேற்றார். அந்தப் பயணத்தின்போது, காட்டுயாணம் உட்பட 7 பாரம்பரிய நெல் இரகங்களின் விதைகளைச் சில விவசாயிகள் நம்மாழ்வாரிடம் வழங்கினர். அவற்றை ஜெயராமனிடம் ஒப்படைத்த நம்மாழ்வார், அவற்றை மறுஉற்பத்தி செய்து விவசாயிகளிடம் பரப்ப வேண்டும் என்று கேட்டுக்கொண்டார்.

## பணிகள்
இவர் பாரம்பரிய நெல் இரகங்களை விவசாயிகள் விளைவிக்க வேண்டும் என்ற முயற்சியில், விவசாயிகளிடையே தொடர்ந்து விழிப்புணர்வு ஏற்படுத்தி வந்தார். விதைப் பாதுகாப்பு, இயற்கை விவசாயம் குறித்தும் பல்வேறு வேளாண் பணிகள் குறித்தும் விழிப்புணர்வு பிரச்சாரம் மேற்கொண்டார். பாரம்பரிய நெல் ரகங்களைத் தேடி, அவற்றை மீட்டெடுக்கும் பயணத்தை ஜெயராமன் தொடங்கினார். சுமார் 169 வகையான பாரம்பரிய, அரிய வகை நெல் வகைகளை மீட்டெடுத்துள்ளார். திருத்துறைப்பூண்டி அருகே ஆதிரெங்கம் கிராமத்தில் அமெரிக்காவில் வசிக்கும் நரசிம்மன் என்பவர் வழங்கிய 5 ஏக்கர் நிலத்தில், ஜெயராமனால் பாரம்பரிய நெல் மையம் உருவாக்கினார். இந்த மையம் இயற்கை வேளாண் ஆர்வலர்களுக்கு வழிகாட்டும் ஒரு ஆய்வு மையமாக திகழ்கிறது இவர் பாரம்பரிய நெல்விதைகளை விவசாயிகளுடன் பகிர்ந்து கொள்கிறார்.

## விருதுகள்
இவர் மரபணு மாற்ற விதை திட்டங்களுக்கு எதிராகப் போராடியவர் ஆவார். பாரம்பரிய நெல் விதைகளைக் காப்பாற்றியமைக்காக மத்திய, மாநில அரசுகளின் விருதினைப் பெற்றார்.. இவரது பணிகளுக்காக விசய் தொலைக்காட்சியின் *மாற்றம் தேவை* நிகழ்ச்சி இவருக்கு *இயற்கை விதை நெல் மீட்பாளர்* விருதை வழங்கியது. இவரது பணிகளை அங்கீகரிக்கும் வகையில், தேசிய அடிப்படை நிலை கண்டுபிடிப்பு - பாரம்பரிய அறிவுக்கான விருதையும், இளம் காந்தியத் தொழில்நுட்பக் கண்டறிதலுக்கான சம்மான் விருதையும் (SRISTI) மத்திய அரசின் அறிவியல் தொழில்நுட்ப அமைச்சகம் வழங்கி கௌரவித்துள்ளது.

## இறப்பு
2017 மற்றும் 2018 ஆம் ஆண்டுகளில் புற்றுநோயால் அவதிப்பட்டு வந்த இவர் சென்னையில் உள்ள அப்பல்லோ மருத்துவமனையில் சிகிச்சை மேற்கொண்டு வந்தார். பின்னர் 2018, டிசம்பர் 6 அன்று சிகிச்சை பலனின்றி காலை 5.10க்கு காலமானார்.

## மேற்கோள்கள்


## வெளி இணைப்புகள்
* நெல்லின் நேசர்
* neljayaraman.com

பகுப்பு:தமிழ் விவசாயிகள்
பகுப்பு:இயற்கை வேளாண்மை
பகுப்பு:திருவாரூர் மாவட்ட மக்கள்
பகுப்பு:நெல்
பகுப்பு:தமிழ் வேளாண் அறிவியலாளர்கள்
பகுப்பு:1968 பிறப்புகள்
பகுப்பு:2018 இறப்புகள்
எம்பிரெசைட்டு

**எம்பிரெசைட்டு** (*Empressite*) என்பது AgTe என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். வெள்ளி தெலூரைடின் ஒரு வடிவம் எம்பிரெசைட்டு எனக் கருதப்படுகிறது. அரியவகை கனிமமான இது சாம்பல் நிறத்தில் செஞ்சாய்சதுரப் படிகங்களாகக் காணப்படுகிறது.அரிதாக இரட்டைக்கூர்நுனி கோபுர வடிவத்திலும் இது படிகமாகிறது.

எம்பிரெசைட்டு கனிமம் தனித்துவமான நேர்சாய்சதுரப் படிகக் கட்டமைப்பில் உள்ளது என சமீபத்திய படிகவியல் ஆய்வுகள் உறுதிப்படுத்துகின்றன. இதனால் எம்பிரெசைட்டு கனிமம் அறுகோண Ag5−xTe3  கட்டமைப்பில் உள்ளதென்று கருதப்பட்ட கனிமவியல் கருத்து கைவிடப்பட்டு ஒரு முடிவுக்கு வந்தது.

அதேசமயத்தில் Ag-Te கட்ட சமநிலை வரைபடத்தில் எம்பிரெசைட்டு தோன்றுவதில்லை . எனவே சுற்றுப்புற சுழல் நிபந்தனைகளில் சிற்றுறுதி நிலையில் மட்டுமே காணப்படுகிறது. முடிவிலா நேரத்தில் இந்நிலையிலிருந்து தூய்மையான Ag5Te3  மற்றும் தூய்மையான Te  பிரிகின்றன. 

1914 ஆம் ஆண்டில் அமெரிக்காவின் கொலராடோ மாநிலத்திலுள்ள சகுவாச்சே மாகாணத்தின் எம்பிரெசு யோசபின் சுரங்கத்தில் கண்டறியப்பட்டதால் கனிமத்திற்கு எம்பிரெசைட்டு என்று பெயரிடப்பட்டது.
   
## மேற்கோள்கள்

பகுப்பு:வெள்ளி கனிமங்கள்
பகுப்பு:தெலூரைடு கனிமங்கள்
பகுப்பு:கனிமங்கள்
பகுப்பு:நேர்ச்சாய்சதுரக் கனிமங்கள்
திருத்தணி செங்கல்வராயசுவாமி கோயில்

**திருத்தணி செங்கல்வராயசுவாமி கோயில்** என்பது திருவள்ளூர் மாவட்டத்தில் உள்ள ஒரு தேவார வைப்புத்தலமாகும்.

## அமைவிடம்
திருத்தணி மலை மீது கோயிலின் வெளிச்சுற்றில் மலையில் வலம் வரும் இடத்தில், கோயிலின் கருவறைக்கு நேர் பின்னால் உள்ள படிகளை அடித்து இடது புறத்தில் குளம் உள்ளது. வலது புறத்தில்  இக்கோயில் உள்ளது. இக்கோயில் செங்கழுநீர் விநாயகர் கோயில் என்றழைக்கப்படுகிறது. 

## இறைவன்
இக்கோயிலில் உள்ள இறைவன் செங்கல்வராயசுவாமி கோயில் ஆவார். அவரை செங்கழுநீர் வரை அரையன் என்றும் செங்கல்வராயன் என்றும் அழைக்கின்றனர். இக்கோயில் செங்கல்வராய சுவாமி செங்கழுநீர் விநாயகர் மற்றும் சுப்பிரமணியர் கோயில் என்றும் அழைக்கப்படுகிறது. 

## சிறப்பு
இம்மலையில் பிறரால் எளிதில் அறியமுடியாதபடி விளங்கும் லிங்கத்திருமேனியே வைப்புத்தல சன்னதியாகக் கூறப்படுகிறது. 

## மேற்கோள்கள்

பகுப்பு:திருவள்ளூர் மாவட்டத்திலுள்ள சிவன் கோயில்கள்
பகுப்பு:தேவார வைப்புத் தலங்கள்
மதுரையின் நிலவியல்

**மதுரை** மாநகரம் இந்தியாவின், தமிழகத்தில் உள்ளது. மேலும் இது மதுரை மாவட்டத்திற்கு நிர்வாகத் தலைமையிடமாக உள்ளது. இது தமிழகத்தின் மூன்றாவது பெரிய நகராட்சியாகும்.

## கட்டமைப்பியல்
### பிரிவுகள்
நிர்வாகக் காரணத்திற்காக, நகராட்சி நிர்வாகம் இம்மாநகராட்சியை மதுரை கிழக்கு மண்டலம், மதுரை மேற்கு மண்டலம், மதுரை வடக்கு மண்டலம், மதுரை தெற்கு மண்டலம் என நான்கு மண்டலமாக பிரித்துள்ளனர்.

### குடிமை வசதிகள்
இம்மாநகரம் குடிநீர் தேவைக்காக வைகையாற்றை மட்டுமே நம்பியுள்ளது.

## வருவாய் வட்டங்கள்
இம்மாவட்டம் 11 வட்டங்களாகப் பிரிக்கப்பட்டுள்ளது. அவையாவன

1.  மதுரை வடக்கு

2.  மதுரை தெற்கு

3.  மதுரை கிழக்கு

4.  மதுரை மேற்கு

5.  திருப்பரங்குன்றம்

6.  திருமங்கலம்

7.  பேரையூர்

8.  உசிலம்பட்டி

9.  வாடிப்பட்டி

10. மேலூர்

11. கள்ளிக்குடி

## அரசியல்
மதுரை மாவட்டத்தில் ஒரு மக்களவைத் தொகுதியும்; பத்து சட்டமன்றத் தொகுதிகளும் உள்ளன.

1.   மேலூர்

2.   மதுரை கிழக்கு

3.   சோழவந்தான்

4.   மதுரை வடக்கு

5.   மதுரை தெற்கு

6.   மதுரை மத்தி

7.   மதுரை மேற்கு

8.   திருப்பரங்குன்றம்

9.   திருமங்கலம்

10. உசிலம்பட்டி

## மேற்கோள்கள்


பகுப்பு:மதுரை
லிம்புவன்

**லிம்புவன்**  பகுதி ஒரு வரலாற்று சிறப்புமிக்க இமயமலை பகுதியாகும். இது 10க்கும் மேற்பட்ட லிம்புவன் சிற்றரசுகளால் ஆனதாகும்.  இது தற்போதைய நேபாளம்,  வட சிக்கிம் இந்தியா மற்றும் மேற்கு பூட்டான் நாட்டின் பகுதிகளை உள்ளடக்கியது.  லிம்புவன் என்ற சொல்லுக்கு லிம்பு இன மக்களின் இடம் என்பதாகும். (ஆங்கிலத்தில்: **Land of the Limbus**). **யகத்துங் லாஜெ** என்பது இதன் லிம்பு மொழியின் சொல்லாகும். 1774 ஆம் ஆண்டு  வரையில் இது ஒரு சுதந்திர இராஜ்யம் ஆகும். பின்னாளில் கூர்க்கா இராஜ்யத்துடன் இணைந்துவிட்டது.

## மேற்கோள்கள்
பகுப்பு:நேபாளம்
நிலைமொழித் திரிபு

## நிலைமொழித்திரிபு வகை 1
* நிலைமொழியின் கடைசி எழுத்து _ல் 
* வருமொழியின் முதல் எழுத்துகள்
க,ச,ப ஆகியவற்றுள் ஏதேனும் ஒன்று.
* நிலைமொழித்திரிபு___ல்__ற் _ஆகும்

## எடுத்துக்காட்டுகள்
# கல் + சிலை____கற்சிலை
# கல் + பாறை____கற்பாறை
# பல் + பொடி___பற்பொடி
# கல் + பலகை __ கற்பலகை
# சொல் + சிறப்பு__சொற்சிறப்பு
# சொல் + போர் __சொற்போர்
# மல் +  போர்____மற்போர்
# வில்  + போர்___விற்போர்
# கல் + க___கற்க
# நில் + க ___நிற்க
# வில் + பயிற்சி _விற்பயிற்சி
# சொல் + பயிற்சி __சொற்பயிற்சி
# சொல் + பொருள்__சொற்பொருள்
# பல் + பொருள் __பற்பொருள்
# சொல் + சுவை _ சொற்சுவை
# இயல் + கை _ இயற்கை
# செயல் + கை_ செயற்கை

## நிலைமொழித்திரிபு வகை 2
* நிலைமொழியின் கடைசி எழுத்து_ல்_
* வருமொழியின் முதல் எழுத்துகள்__
க,ச,ப,ஆகியவற்றுள் ஏதேனும் ஒன்று.
* நிலைமொழித்திரிபு___ல் _ற் _ஆகும்

## எடுத்துக்காட்டுகள்
* ல்__இரட்டிக்காமை
# ஆல் + இலை___ஆலிலை
# கடல் + அலை_ கடல லை

* ல் _எனும் எழுத்து இரட்டித்தல்
# சொல் + ஊற்று_சொல்லூற்று
# நல் + உறவு __நல்லுறவு
# நல் + அறம்___நல்லறம்
# சொல் + அறம்__சொல்லறம்
# புல் + அறிவு_புல்லறிவு
# புல் + அறிவாண்மை __புல்லறிவாண்மை
# சொல் + ஆறு _சொல்லாறு
# நல் + ஊற்று__நல்லூற்று
# நல் + ஓர் __நல்லோர்
# நல் + ஊர்___நல்லூர்
# பல் + ஏர்____பல்லேர்
# சொல்_+ ஏர்__சொல்லேர்
# பல் + ஊழி_பல்லூழி
# கல் + ஊர் __கல்லூர்
# பொல் + ஆங்கு _பொல்லாங்கு
# தொல் + உயிர்_தொல்லுயிர்
# பல் + உயிர் _பல்லுயிர்
# பல் + அவை_பல்லவை
# நல் + அவை _நல்லவை
# கல் + எழுத்து_கல்லெழுத்து
# நல் + ஓடை _நல்லோடை
# நல் + ஆடை_நல்லாடை
# பல் + இலை _பல்லிலை
# சொல் + ஆடல்__சொல்லாடல்
# பல் + ஊட்டம்_ பல்லூட்டம்
# பல் + இதழ்_பல்லிதழ்
# பல் + ஓடம்_பல்
# வில் + ஏர் _வில்லேர்
# கல் + அளை_கல்லளை
# தொல் +உருவம்_தொல்லுருவம்
# பல் + உருவம் _பல்லுருவம்
# கல் + உருவம் _கல்லுருவம்
# வல் + அது __வல்லது
# சொல் + அது __சொல்லது
# வல் + ஆண்மை _வல்லாண்மை
# சொல் + ஆண்மை _சொல்லாண்மை
# பல் + அது _பல்லது
# அல் + அது _ அல்லது
# வல் + ஒலி _வல்லொலி
# பல் + ஓசை _பல்லோசை

## நிலைமொழித்திரிபு வகை 3
* நிலைமொழியின் கடைசி எழுத்து_ள்_
* வருமொழியின் முதல் எழுத்து
க,ச,ப,ஆகியவற்றுள் ஏதேனும் ஒன்று.
* நிலைமொழித்திரிபு_ள்__ட் _ஆகும்

## எடுத்துக்காட்டுகள்
* கள் + குடி__கட்குடி
* நாள் + காட்டி__நாள்காட்டி
* புள் + சிறகு _புட்சிறகு

## மேற்கோள்கள்

பகுப்பு:தமிழ் இலக்கணம்
தனலட்சுமி சீனிவாசன் மருத்துவக் கல்லூரி மற்றும் மருத்துவமனை

**தனலட்சுமி ஸ்ரீனிவாசன் மருத்துவக் கல்லூரி மற்றும் மருத்துவமனை** பெரம்பலூர் மாவட்டத்தில் சிறுவாச்சூரில் திருச்சி – சென்னை தேசிய நெடுஞ்சாலை NH 45ல்  100 ஏக்கர் பரப்பளவில் அமைந்துள்ளது. இது 12 லட்சம் சதுர அடி கொண்டது. திருச்சி, அரியலூர் மற்றும் கடலூர் போன்ற முக்கிய மாவட்டங்களைச் சுற்றிலும் கிராமப்புற மக்களுடைய தேவைகளுக்கு இந்த நிறுவனம் உதவுகிறது. இந்த நிறுவனம் ஒரு தசாப்தத்திற்கும் மேலாக கல்வித் துறையில் இருக்கும் சீனிவாசன் அறநெறி மற்றும் கல்வி அறக்கட்டளையால் நடத்தப்படுகிறது. இந்த நிறுவனம் தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகம், உடன் இணைந்துள்ளது., 

## துறைகள்
**இளங்கலைப் பாடப்பிரிவுகள்**
* M.B.B.S. மருத்துவம் மற்றும் அறுவை சிகிச்சை

**முதுகலைப் பாடப்பிரிவுகள்**
* எம்.டி. உடற்கூறியல்
* எம்.டி. உடலியல்
* எம்.டி. உயிரி-வேதியியல்
* எம்.டி. நோயியல்
* எம்.டி. நுண்ணுயிரியல்
* எம்.டி. சமூக மருத்துவம்
* எம்.டி. மருந்தியல்

**இணைந்த சுகாதார அறிவியல் கல்வி**
* பி.எஸ்சி - விபத்து மற்றும் அவசர சிகிச்சை
* பி.எஸ்சி - கார்டியா தொழில்நுட்பம்
* பி.எஸ்சி - சிக்கலான பாதுகாப்பு தொழில்நுட்பம் 
* பி.எஸ்சி - டயாலிசிஸ் டெக்னாலஜி
* பி.எஸ்சி - ஆபரேஷன் தியேட்டர் அண்ட் அனஸ்தீசியா டெக்னாலஜி
* பி.எஸ்சி - கார்டியோ நுரையீரல் நுண்ணுயிர் பாதுகாப்பு தொழில்நுட்பம் 
* பி.எஸ்சி - மருத்துவ ஆய்வக தொழில்நுட்பம் 
* பி.எஸ்சி - ரேடியாலஜி இமேஜிங் டெக்னாலஜி 

## சான்றுகள்

பகுப்பு:பெரம்பலூர் மாவட்டத்திலுள்ள மருத்துவக் கல்லூரிகள்
பகுப்பு:பெரம்பலூர் மாவட்டப் பல்கலைக்கழகங்களும் கல்லூரிகளும்
பகுப்பு:தமிழ்நாட்டு சுயநிதி மருத்துவக் கல்லூரிகள்
திருவள்ளூர் மாவட்டத்திலுள்ள கல்வி நிலையங்கள்

**திருவள்ளூர் மாவட்டத்திலுள்ள கல்வி நிலையங்கள்** என்பது தமிழகத்தின் திருவள்ளூர் மாவட்டத்திலுள்ள கல்வி நிலையங்களைப் பற்றியதாகும்.

## கல்லூரிகள்
### கலை அறிவியல் கல்லூரிகள்
* உலகநாத நாராயணசாமி அரசினர் கலைக் கல்லூரி
* அருள்மிகு சுப்பிரமணியசுவாமி அரசினர் கலைக் கல்லூரி
* டாக்டர் சர் ஆற்காடு இலட்சுமணசுவாமி முதலியார் கலை அறிவியல் கல்லூரி
* ஜெயா கலை அறிவியல் கல்லூரி, திருவள்ளூர்
* ஜான் போஸ்கோ கலை அறிவியல் கல்லூரி, திருவள்ளூர்
* ஸ்ரீ சந்திர பிரபு ஜெயின் ஆண்கள் கல்லூரி, திருவள்ளூர்
* ஸ்ரீதேவி கலை மற்றும் அறிவியல் கல்லூரி
* ஸ்ரீ ராம் கலை அறிவியல் கல்லூரி வேப்பம்பட்டு
### பொறியியல் கல்லூரிகள்
* பிரத்தியுஷா தொழில்நுட்ப மற்றும் மேலாண்மை நிறுவனம் திருவள்ளூர்
* ஸ்ரீ ராம் பொறியியல் கல்லூரி வேப்பம்பட்டு
* பஜ்ரங் பொறியியல் கல்லூரி வேப்பம்பட்டு
* இந்திரா பொறியியல் தொழில்நுட்ப கல்லூரி திருவள்ளூர்
* ஜெயா பொறியியல் கல்லூரி திருநின்றவூர்
* ஜான் போஸ்கோ பொறியியல் கல்லூரி திருவள்ளூர்
* குமரன் தொழில்நுட்ப நிறுவனம் திருவள்ளூர்
* சிவா இன்ஸ்டிடியூட் ஆஃப் ஃபிரண்டியர் டெக்னாலஜி, தொழில்நுட்ப வளாகம் வெங்கல்
* ஸ்ரீ வெங்கடேஸ்வரா பொறியியல் மற்றும் தொழில்நுட்ப கல்லூரி திருவள்ளூர்
* ஸ்ரீ வெங்கடேஸ்வரா இன்ஸ்டிடியூட் ஆப் சயின்ஸ் அண்ட் டெக்னாலஜி திருப்பாச்சூர்
* ஸ்ரீ பொறியியல் தொழில்நுட்ப கல்லூரி செம்பரப்பாக்கம்
* பனிமலர் இன்ஸ்டிடியூட் ஆப் டெக்னாலஜி பூந்தமல்லி
* பனிமலர் பொறியியல் கல்லூரி பூந்தமல்லி
* ஸ்ரீனிவாச பொறியியல் மற்றும் தொழில்நுட்ப கல்லூரி பூந்தமல்லி
* வேல் டெக் பொறியியல் கல்லூரி ஆவடி
* எல்.சி.ஆர். பொறியியல் மற்றும் தொழில்நுட்ப கல்லூரி ராமஞ்சரி
### உணவக மேலாண்மையியல் கல்லூரிகள்
* ஸ்ரீராம் இன்ஸ்டிடியூட் ஆப் ஹோட்டல் மேனேஜ்மென்ட் அண்ட் கேட்டரிங் டெக்னாலஜி திருவள்ளூர்
* ஸ்ரீ வெங்கடேஸ்வரா இண்டர்நேஷனல் இன்ஸ்டிடியூட் ஆப் கேட்டரிங் & ஹோட்டல் மேனேஜ்மென்ட் திருவள்ளூர்
* விக்டரி இன்ஸ்டிடியூட் ஆப் ஹோட்டல் மேனேஜ்மென்ட் அண்ட் கேட்டரிங் டெக்னாலஜி, திருவள்ளூர்

### பல் மருத்துவ கல்லூரிகள்
* பிரியதர்ஷினி பல் மருத்துவ கல்லூரி மற்றும் மருத்துவமனை திருவள்ளூர்

### ஆசிரியர் பயிற்சி கல்லூரிகள்
* இந்திரா ஆசிரியர் பயிற்சி கல்லூரி

### செவிலியர் பயிற்சி கல்லூரிகள்
* இந்திரா செவிலியர் பயிற்சி கல்லூரி

### மருந்தியல் கல்லூரிகள்
* ஜெயா மருந்தியல் கல்லூரி திருநின்றவூர்
* நேஷனல் காலேஜ் ஆப் பார்மசி திருநின்றவூர்

பகுப்பு:திருவள்ளூர் மாவட்டத்திலுள்ள கல்வி நிலையங்கள்
நேட்ரோபைலைட்டு

**நேட்ரோபைலைட்டு** *(Natrophilite)* என்பது  NaMnPO4 என்ற மூலக்கூறு வாய்ப்பாடு கொண்ட ஒரு கனிமம் ஆகும். தூய நிலையில் இக்கனிமம் மஞ்சள் நிறத்தில் காணப்படுகிறது. இக்கனிமத்தின் படிகங்கள் நேர்ச்சாய்சதுரம் முதல் இரட்டை கூர்நுனிக்கோபுரம் வரையிலான  படிக வடிவங்க்களைக்  கொண்டிருக்கிறது. மேலும், இப்படிகங்கள் ஒளிபுகும் தன்மையும் ஒளி கசியும் தன்மையும் கொண்டவையாக உள்ளன. மோவின்  அளவுகோலில் 4.5 மற்றும் ஐந்து என்ற கடினத்தன்மை அளவை பெற்றுள்ள இக்கனிமம் கதிரியக்கப் பண்பு அற்றதாக உள்ளது.

## மேற்கோள்கள்
* Webmineral entry
பகுப்பு:கனிமங்கள்
பகுப்பு:பாசுப்பேட்டு கனிமங்கள்
பகுப்பு:மாங்கனீசு கனிமங்கள்
பகுப்பு:சோடியம் கனிமங்கள்
பகுப்பு:நேர்ச்சாய்சதுரக் கனிமங்கள்
பசுபதிநாதர் கோயில்

**பசுபதிநாதர் கோயில்** (*Pashupatinath Temple*) என்பது இந்தியாவின் மத்தியப் பிரதேச மாநிலத்தின் மண்டசௌர் மாவட்டத்தின் நிர்வாகத் தலைமையிட நகரமான மண்டோசோர்  என்ற ஊரில் பாயும் சிவானா ஆற்றின் கரையில் சிவபெருமானுக்காக அர்ப்பணிக்கப்பட்ட கோயில் ஆகும்.

பாசுபத மரபினர்களுக்குரிய எட்டு முகம் கொண்ட இச்சிவலிங்க  கோயில், கிபி 5 - 6-ஆம் நூற்றாண்டில் குப்தர்களால் கட்டப்பட்டது.  

## இதனையும் காண்க
* தம்நார் குகைகள்
* தர்மராஜேஸ்வரர் குடைவரைக் கோயில்
## மேற்கோள்கள்

## வெளி இணைப்புகள்
* 

பகுப்பு:மத்தியப் பிரதேசத்திலுள்ள சிவன் கோயில்கள்
பகுப்பு:மண்டசௌர் மாவட்டம்
கௌசல்யா சங்கர்

** கௌசல்யா சங்கர்** என்பவர் தமிழகத்தைச் சேர்ந்த சமூகச் செயற்பாட்டாளர் மற்றும் உடுமலை சங்கர் கொலை வழக்கு மூலம் அறியப்பட்டவர் ஆவார். உடுமலையைச் சேர்ந்த பட்டியலின இளைஞரான சங்கரை பழனியைச் சேர்ந்த சின்னச்சாமியின் மகளான இவர் காதல் திருமணம் செய்தார். கவுசல்யாவின் பெற்றோர், சங்கரை 2016 மார்ச் 13 ஆம் நாள் ஆணவக் கொலை செய்தனர். கொலைக்குக் காரணமான கவுசல்யாவின் பெற்றோர் காவல்துறையால் கைது செய்யப்பட்டு நீதிமன்றத்தால் தண்டிக்கப்பட்டனர்.

சங்கரின் மரணத்திற்குப் பின்னர் சங்கர் குடும்பத்தினருடன் வசித்து வந்த கௌசல்யா சாதி ஒழிப்புச் செயற்பாட்டாளாராக அறியப்பட்டார். கௌசல்யாவிற்கு மாதம்தோறும் 11,250 ரூபாய் ஓய்வூதியமும், சங்கரின் தந்தை வேலுச்சாமிக்குச் சத்துணவுத் துறையில் வேலையும் தமிழக அரசு வழங்கியது. மார்ச் 13 2018 இல் *சங்கர் சமூக நீதி அறக்கட்டளை* என்ற பெயரில் தனிப்பயிற்சி மையத்தை கௌசல்யா தொடங்கினார்.

## மறுமணம்
கொளத்தூர் மணி, தியாகு மற்றும் எவிடன்ஸ் கதிர் தலைமையில் 2018 டிசம்பர் 9 ஆம் நாள் தந்தை பெரியார் திராவிடக் கழகத்தில் சக்தி என்பவரைக் கௌசல்யா மறுமணம் செய்துகொண்டார். இத்திருமணத்திற்குப்பின் சக்தி மீது சில பாலியல் புகார்கள் வந்ததன் அடிப்படையில், கொளத்தூர் மணி மற்றும் தியாகுவால் விசாரிக்கப்பட்டு, சக்திக்கு 3 லட்சம் அபராதம் விதிக்கப்பட்டது. கௌசல்யாவும் சக்தியின் தவறுக்கு வருத்தம் தெரிவித்து தீர்ப்பை ஏற்றுக் கொண்டார்.

## மேற்கோள்கள்

பகுப்பு:வாழும் மக்கள்
பகுப்பு:சாதிய எதிர்ப்புச் செயற்பாட்டாளர்கள்
டிஜிட்டல் பணப்பை

**எண்ணிமப் பணப்பை** அல்லது **டிஜிட்டல் பணப்பை** (*digital wallet*) என்பது ஒரு மென்பொருள். தற்பொழுது இம்மென்பொருள் உலகளாவிய பயன்பாட்டிற்கு வந்துள்ளது. உலகில் பலராலும் மிகுதியாக பயன்படுத்தப்படும் மென்பொருளாக திகழ்கிறது. உங்களுடைய கடன் அட்டை, பற்று அட்டை, முகவரிகள், உரிமங்கள் என எல்லாவற்றையும் இதில் சேமித்து வைக்க வேண்டும். அது இரகசியக் குறியீடுகளாக திறன்பேசியில் அமர்ந்து கொள்ளும். அதற்கென தனிப்பட்ட கடவுச் சொற்களை வைத்துக் கொள்ளலாம்.

கூகுள் நிறுவனம் டிஜிட்டல் பணப்பை மென்பொருளை முதன் முதலில் 2012 ஆண்டு அளவில் சந்தைப்படுத்தியது. ஒரு பொருளை கடை ஒன்றில் வாங்கும் போது, திறன்பேசியை கடையிலுள்ள கருவியில் தட்டினால் போதும். உங்கள் கடனட்டை மூலம் பணம் செலுத்தப்பட்டு விடும். இதற்கு 'அண்மைத் தகவல் தொடர்பு' (*Near field communication*) எனப்படும் அருகாமைத் தொடர்பு தொழில்நுட்பம் அவசியம். ஆண்ட்ராய்டு இயங்குதளம், துவங்கி வைத்த இந்த பயணம் இன்று பல வடிவங்களில், பல இயங்கு தளங்களில் வளர்ந்து ஆப்பிள் ஐஓஎஸ்-இல் 'பாஸ்புக்' (*Passbook*) என்னும் பெயரில் நுழைந்திருக்கிறது.

## மேற்கோள்கள்

பகுப்பு:எண்ணிம நாணயம்
2018 மாவீரர் நாள்

2018 ஆம் ஆண்டின் மாவீரர் நாள் நவம்பர் 27, 2018 அன்று இலங்கையிலும் உலகின் பல்வேறு நாடுகளிலும் கடைப்பிடிக்கப்பட்டது. 

## இலங்கையில்

### யாழ்ப்பாணம்
* கோப்பாய் மாவீரர் துயிலும் இல்லத்தில் அஞ்சலி செலுத்தப்பட்டது. 
* யாழ் பல்கலைக்கழகத்தில் நடந்த நினைவுகூரல் நிகழ்ச்சியில் மாணவர்கள் கலந்துகொண்டனர்.
* வடமராச்சி கிழக்குப் பகுதியில் குடும்பத்தினர் அஞ்சலிச் சுடர்களை ஏற்றினர்.

### கிளிநொச்சி
* கனகபுரம் மாவீரர் துயிலும் இல்லத்தில் குடும்பத்தினர் அஞ்சலி செலுத்தினர்.

### வவுனியா
வவுனியாவின் பல்வேறு பகுதிகளில் நினைவேந்தல் நிகழ்வுகள் நடைபெற்றன.

### அம்பாறை
அம்பாறை கஞ்சிகுடிச்சாறு மாவீரர் துயிலும் இல்லத்தில் உறவினர்கள் மற்றும் தமிழ் மக்களாள் அஞ்சலி செலுத்தப்பட்டது.

## இந்தியாவில்
தஞ்சாவூரில் நாம் தமிழர் கட்சி சார்பில் நடந்த நினைவுகூரல் நிகழ்ச்சியில் அக்கட்சியின் தலைவர் சீமான் தலைமையுரை ஆற்றினார். புதுச்சேரியில் மில்லர் பேரறையில் நினைவுகூரல் நிகழ்ச்சி நடந்தது.

## மலேசியாவில்
மலேசியாவில் வாழும் தமிழர்கள் சார்பாக நினைவுகூரல் நிகழ்ச்சி நடந்தது.

## ஐக்கிய இராச்சியத்தில்
இலண்டன் நகரத்தில் ஆயிரக்கணக்கான தமிழர்கள் ஒன்றுகூடி மாவீரர் நாளை நினைவுகூர்ந்தனர். நகரின் எக்சல் நடுவத்தில் நடந்த நினைவுகூரல் நிகழ்வில் உரைகளும் இசை நிகழ்ச்சிகளும் இடம்பெற்றன. தாயகமான இலங்கையில் மாலை 6.05 மணிக்கு நினைவுச் சுடர் ஏற்றப்பட்ட அதே நேரத்தில் ஐக்கிய ராச்சியத்திலும் தமிழர்கள் மெழுகுவர்த்திகளை ஏற்றினர். போரில் உயிரிழந்த வீரர்களின் நினைவாக தாற்காலிகமாக ஏற்படுத்தப்பட்ட நடுகற்களின் முன்னர் குடும்பத்தார் தியாகச் சுடர்களை ஏற்றினர். துயிலும் இல்லம் பாடல் இசைக்கப்பட்டது.

## சுவிட்சர்லாந்தில்
* சூரிக்கு நகரில் ஆயிரக்கணக்கான தமிழர்கள் ஒன்றுகூடினர். போரில் உயிரிழந்த வீரர்களின் படங்களுக்கு அஞ்சலி செலுத்தப்பட்டது.

## மேற்கோள்கள்

## வெளியிணைப்புகள்
* Tamil nation marks Maaveerar Naal 2018, தமிழ் கார்டியன் (27 நவம்பர் 2018)

பகுப்பு:2018 நிகழ்வுகள்
பகுப்பு:தமிழீழம் தொடர்பான உலக நிகழ்வுகள்
பரக்பூர்

**பரக்பூர்** (**Barrackpore**, or **Barrackpur**),  இந்தியாவின் மேற்கு வங்காள மாநிலத்தின் வடக்கு 24 பர்கானா மாவட்டத் தலைமையிடமும், நகராட்சியும் ஆகும். மாநிலத் தலைநகரான கொல்கத்தாவிற்கு வடக்கே 15 கி.மீ. தொலைவில் பரக்பூர் நகரம் உள்ளது.

## பெயர் காரணம்
பிரித்தானிய கிழக்கிந்திய கம்பெனியின் படைவீரர்களின் முதல் பாசறையாகவும், போர் பயிற்சி புரியும் இடமாக இருந்ததால், இவ்விடத்திற்கு பரக்பூர் எனப் பெயராயிற்று.

## வரலாறு
1772ல் பரக்பூர், இந்தியாவில் கம்பெனி ஆட்சி காலத்தில், முதலாவது ஆங்கிலேய போர்ப்படைவீரர்களின் பயிற்சி கூடமாகவும், குடியிருப்பு நகரமாகவும் இருந்தது. மேலும் பரக்பூர் நகரம், இந்தியத் தலைமை ஆளுநரின் வாழ்விடம் மற்றும் அலுவலமாக விளங்கியது.

ஆங்கிலேய ஆட்சிக்கு எதிராக நடைபெற்ற இரண்டு சிப்பாய்க் கிளர்ச்சிகளில் முதன்மையான, 1824ல் சிப்பாய் பிண்டி திவாரி தலைமையில் நடைபெற்ற பரக்பூர் பரக்பூர் சிப்பாய் கிளர்ச்சி நடைபெற்றது.

முதலாம் ஆங்கிலேய-பர்மியப் போரின் போது,  கடல் கடந்து கப்பல்களில் பர்மாவிற்கு செல்வது என்பது தங்களின் சமூக வழக்கத்திற்கு எதிரானது எனக்கூறி கப்பலில் ஏற மறுத்து கிளர்ச்சி செய்தனர். கிளர்ச்சி செய்த இந்த இந்து சிப்பாய்களை, ஆங்கிலேயப் படைவீரர்கள் பீரங்கிகளால் தாக்கிக் கொன்றனர்.1857 சிப்பாய்க் கிளர்ச்சியின் போது பரக்பூரில் இந்து மற்றும் இசுலாமிய சிப்பாய்கள், மங்கள் பாண்டே தலைமையில்  ஆங்கிலேய அரசுக்கு எதிராக கிளர்ச்சி செய்தனர்.

## மக்கள்தொகை பரம்பல்

2011-ஆம் ஆண்டின் இந்திய மக்கள்தொகை கணக்கெடுப்பின் படி, பரக்பூர் நகர மக்கள்தொகை 1,52,783 ஆகும். அதில் ஆண்கள் 78,349 (51%), பெண்கள் 74,434 (49%) ஆகவுள்ளனர். ஆறு வயதிற்குட்பட்ட குழந்தைகள்  11,786 ஆக உள்ளனர். எழுத்தறிவு 1,25,144  (88.76%) ஆகவுள்ளது. பரக்பூர் நகரத்தில் வங்காள மொழி பேசும் இந்துக்கள்  
85.76%, இசுலாமியர்கள்	13.37%  மற்றும் பிற சமயத்தவரகள் 0.86% ஆகவுள்ளனர்.

## பொருளாதாரம்
### தொழில்கள்
இந்தியத் தரைப்படை மற்றும் விமானப்படைவீரர்களின் பாசறைகள் பரக்பூர் நகரத்தில் உள்ளது. மேலும் வேளாண்மை, மீன் பிடி தொழில், தோட்டக்கலைத் தொழில்கள் வளர்ச்சியடைந்துள்ளது.

கொல்கத்தா பெருமாநகராட்சியின் வலாயத்தில் பரக்பூர் நகராட்சி அமைந்துள்ளது.
## இதனையும் காண்க
* பராக்பூர் சிப்பாய் கிளர்ச்சி, 1824

## மேற்கோள்கள்

## வெளி இணைப்புகள்

*
*

பகுப்பு:மேற்கு வங்காள மாநிலத்திலுள்ள ஊர்களும் நகரங்களும்